1974-ben nem állt rajthoz a világbajnokság futamain, ehelyett az első brazil Formula–1-es csapat létrehozásán dolgozott. A Fittipaldi Automotive 1975-ben debütált a világbajnokságon. A szezon folyamán csak egy autót indított a csapat. Egyetlen futam kivételével (az olasz versenyen Arturo Merzario szerepelt Wilson helyett) kizárólag Wilson vezette az istálló autóját. Legtöbbször a mezőny végén zárt, és több alkalommal még a kvalifikáción sem jutott. A szezont követően már nem állt rajthoz többé a világbajnokságon. A csapat még évekig működött, ám három dobogós helyezésen túl nem ért el jelentősebb sikereket fennállása alatt a sorozatban.